અગાઉ સિવિલ એવિયેશનની મંજૂરી ન હોવાને કારણે માત્ર ૧૩ માળ સુધીની જ પરમિશન હતી. મ્હાડાના એક સિનિયર અધિકારીએ નામ ન જણાવવાની શરતે કહ્યું હતું કે ‘અમને ૮૦ મીટર સુધીની ઊંચાઈની પરવાનગી મળશે. પરિણામે અમે ૨૪થી ૨૫ માળ બાંધી શકીશું. જોકે અત્યારે રીહૅબિલિટેશન કાર્યક્રમ અંતર્ગત અમે માત્ર ૧૮ માળનાં બિલ્ડિંગો જ બાંધ્યાં છે. બાદમાં જ્યારે વેચાણ માટેના ફ્લૅટ બનાવીશું ત્યારે વધુ ઊંચાઈના બિલ્ડિંગો બનાવવામાં આવશે.’